stanford-oval/wikipedia huggingface dataset:
Kiss Land
Kappaleet > iTunes bonuskappaleet

Wanderlust (Pharrel Remix) – 5.05
Odd Look – 4.12 (Kavinsky feat. The Weeknd)
Kauppala (sukunimi)

Kauppala on suomalainen sukunimi, joka on muun muassa seuraavilla henkilöillä:
Eino Kauppala (1917–1992), kirjailija ja suomentaja
Jalmari Kauppala (vuoteen 1919 Wainio, 1883–1933), opettaja, helluntaiherätyksen saarnaaja ja uskonnollinen kirjailija
Katri Kauppala, taiteen tutkija, performanssi- ja yhteisötaiteilija
Usko Kauppala (1913–1981), kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Länsisalmi

| Länsisalmi> Västersundom |
| --- | --- |
 Kaupungin kartta, jossa Länsisalmi korostettuna.
Kaupunki:  Vantaa
Suuralue:  Hakunilan suuralue
Kaupunginosa nro:  90
Pinta-ala:  2,0 km² 
Väkiluku:  29 (31.12.2023)
Työpaikkoja:  14 kpl   (31.12.2013)
Postinumero(t):  01200
Lähialueet:  Länsimäki, Ojanko, Vaarala, Helsingissä Östersundom ja Salmenkallio
Länsisalmi (ruots. Västersundom) on kaupunginosa Vantaan kaakkoisnurkassa Helsingin rajalla. Asutusta alueella on vain vähän: vuoden 2015 alussa kaupunginosan väkiluku oli vain 32. Kaupunginosassa toimii ruotsinkielinen alakoulu Västersundoms skola, johon tulee oppilaita myös muista kaupunginosista ja naapurikunnista. Maisema muodostuu suurimmaksi osaksi pelloista. Kaupunginosaa rajaavat pohjoisessa Porvoonväylä, lännessä Kehä III sekä etelässä ja idässä kaupunginraja. Alueen läpi kulkee Kehä III:a myötäillen Vuosaaren satamarata, joka Kehä III:n ja Porvoonväylän risteyksen tuntumassa sukeltaa Savion rautatietunneliin.
Länsisalmi on myös vanha Helsingin maalaiskunnan maarekisterikylä, joka ulottuu Porvarinlahdelta Vaaralan teollisuusalueelle asti.
Ruotsinkielinen nimi on keskiajalta (1347 Gudstensby, 1520 Wesster ssunde buw). Suomenkielinen nimi on annettu 1957 ja on vakiintunut käyttöön. Ruotsinkielinen ortografia tarkistettiin 1982 muotoon Västersundom.
Helsingin alueliitos

Kaupunginosan eteläkärki, ns. Västerkullan kiila, liitettiin Helsinkiin 1. tammikuuta 2009 osana Lounais-Sipoon osakuntaliitosta. Tällöin Itäväylän eteläpuolisesta osasta tuli osa Salmenkallion kaupunginosaa. Liitoksella muodostettiin maayhteys Helsingin ja Sipoon liitosalueen välille. Samalla katkesi Vantaan yhteys merelle, kun parin kilometrin pituinen kaistale Porvarinlahden merenrantaa siirtyi Helsingille. Helsingin puolelle jäi Vantaan maanomistusta ja Vantaan puolelle Helsingin maanomistusta.
Tulevaisuus

Länsisalmen kaupunginosaan suunnitellaan itämetron metroasemaa ja sen ympärille asuntoaluetta.
Aiheesta muualla

Kuvia tai muita tiedostoja aiheesta Länsisalmi Wikimedia Commonsissa
Kekkaishi

Kekkaishi on Yellow Tanaben luoma manga. Ivrea alkoi julkaista sarjaa suomeksi vuonna 2008. Sarja päättyi Japanissa vuonna 2011. Sarjan taskukirjoja ilmestyi yhteensä 35.
Sarjakuva on shōnen-tyyliä. Sen päähenkilö on poika nimeltä Yoshimori, joka on perinyt tehtäväkseen käymänsä koulun alueelle ilmaantuvien yliluonnollisten olentojen karkottamisen. Tarinan toinen päähahmo on Yoshimorin naapurintyttö Tokine, joka on sekä Yoshimorin ystävä että kilpailija. He kuuluvat vanhoihin kekkaishi-sukuihin, joissa periytyy kyky käyttää psyykkisiä ja telekineettisiä voimia pitkällisen pikkulapsesta saakka aloitetun harjoituksen avulla. Yoshimorilla on kaksi veljeä, mutta vain Yoshimorilla on syntymämerkki, joka osoittaa hänet kekkaishin tehtävien perijäksi. Tätä Tokinen suvun päähenkilö ei hyväksy, mistä saadaan sarjan perusjännite, jota värittää edelleen Yoshimorin ihastuminen Tokineen.
Kokubunji

Kokubunji voi tarkoittaa:
Provinssitemppeli eli Kokubun-ji (jap. 国分寺), joita keisari Shōmu perusti Japaniin
Kokubunji, Japanin Tokion metropolin kaupunki
Kokubunji, Japanin Kagawan prefektuurin Ayautan piirikunnan entinen maaseutukaupunki
Kokubunji, Japanin Tochigin prefektuurin Shimotsugan piirikunnan entinen maaseutukaupunki
Kokubunji-linja, Seibu-rautateiden operoima rautatielinja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kokubunji”, voi hakea sivunnimihaulla, laajalla sivunnimihaulla tai tekstihaulla.
Kokrajharin piirikunta

Kokrajharin piirikunta (assamiksi কোকৰাঝাৰ জিলা, Kokarājhāra jilā, bengaliksi কোকড়াঝাড় জেলা, Kokaṛājhāṛa jelā) on yksi Intian Assamin osavaltion 27 piirikunnasta. Piirikunta rajautuu pohjoisesta Bhutaniin, lännestä Länsi-Bengaliin, etelästä Dhubrin piirikuntaan ja idästä Chirangin piirikuntaan.
Kekkolanlampi

| Kekkolanlampi |
| --- | --- |
 Järvinäkymä etelärannalta pohjoiseen henäkuussa 2011.
Valtiot:  Suomi 
Paikkakunta:  Vaala
Koordinaatit:  64°37′36″N, 27°06′36″E
Vesistöalue ja valuma-alueen tietoja
Laskujoki:  Lahnaspuro Vanhajokeen
Järvinumero:  59.342.1.004 
Mittaustietoja
Pinnankorkeus:  138,6 m 
Rantaviiva:  3,96 km 
Pinta-ala:  0,7122 km² 
 fiKekkolanlampi 
Kekkolanlampi on Oulujoen vesistöön kuuluva järvi Otermanjärven eteläpuolella Vaalassa Pohjois-Pohjanmaalla. Järvi sijaitsee noin 26 kilometriä kuntakeskuksesta koilliseen.
Järvi on 1,6 kilometriä pitkä ja enimillään 600 metriä leveä. Sen pinta-ala on 71,2 hehtaaria ja rantaviivan pituus 3,96 kilometriä. Järvellä ei ole saaria tai asutusta. Rannat ovat pääosin soistunutta metsämaata. Muutaman sadan metrin päähän järvestä tulee metsäautotie, joka erkanee yhdystieltä 19021, jolle on puolestaan yhteys valtatieltä 22 ja yhdystieltä 8832.
Kekkolanlampi sijaitsee Oulujoen vesistössä (vesistöaluetunnus 59) Oulujärven alueen (59.3) Aittojoen valuma-alueella (59.34), jonka Kaihlasen-Vanhajoen alueeseen (59.342) se kuuluu. Vedenpinnan korkeus on 138,6 mpy. Järveen laskee lukuisia suo-ojia. Kekkolanlampi laskee sen kaakkoispäästä lähtevää Lahnaspuroa pitkin, joka yhtyy Vanhajokeen kahden kilometrin päässä.
Kilpolansaari

Kilpola
| --- | --- |
Sijainti:  61°11′N, 29°58′E Venäjä
Vesialue:  Laatokka 
Korkein kohta:  60 m
muokkaa - muokkaa wikitekstiä - muokkaa Wikidataa
Kilpolansaari (ven. Ки́льпола) on noin 6 × 8 kilometrin kokoinen saari luoteisella Laatokalla. Silta liittää sen mantereeseen. Se on tunnettu graniittikukkuloista, jotka nousevat 60 metrin korkeuteen asti. Kukkuloita ympäröivät mäntymetsät. Saarella on myös sisäjärviä.
Aiheesta muualla

Kilpolan saaren kartta (Arkistoitu – Internet Archive)
Kilpolan saaren kartta (Arkistoitu – Internet Archive)
Saarnisto, Matti & Tuulikki Grönlund (1996). Shoreline displacement of Lake Ladoga - new data from Kilpolansaari[vanhentunut linkki]. Hydrobiologia 322.1-3, 205-215.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kilpola
Käännös suomeksi
Kauppalaiva

Irtolastialus Sabrina I
Kauppalaiva on merenkulkuun käytettävä laiva, joka kuljettaa lastia tai ihmisiä maksua vastaan. Yhdysvaltojen rannikkovartiosto on määritellyt kauppalaivan miksi tahansa alukseksi, joka osallistuu kaupankäyntiin tai kuljettaa ihmisiä maksua vastaan. Nykyisin kauppalaivat purjehtivat usein sen maan lipun alla, jolta ne ovat saaneet työvoiman ja palvelun suotuisilla ehdoilla. Tätä kutsutaan mukavuuslipun alla purjehtimiseksi.
Sota-aikana kauppalaivoja voidaan käyttää myös sotilaallisiin tarkoituksiin kuten sotilaskaluston- ja/tai henkilöstön kuljettamiseen.
Aiheesta muualla

Kuvia tai muita tiedostoja aiheesta Kauppalaiva Wikimedia Commonsissa
Kiss Daddy Goodnight

| Kiss Daddy Goodnight |
| --- | --- |

Ohjaaja:  Peter Ily Huemer
Käsikirjoittaja:  Michael Gabrieli Peter Ily Huemer
Tuottaja:  Maureen O'Brien William Ripka
Säveltäjä:  Don King
Kuvaaja:  Bobby Bukowski
Pääosat:  Uma Thurman Steve Buscemi
Valmistustiedot
Valmistusmaa:   Yhdysvallat  Tanska
Tuotantoyhtiö:  Beast of Eden Productions
Levittäjä:  Netflix
Ensi-ilta:   29. lokakuuta 1987 AFI Independent Film Festival 20. toukokuuta 1988
Kesto:  90 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Kiss Daddy Goodnight on vuonna 1987 julkaistu Peter Ily Huemerin ohjaama trillerielokuva. Psykologisen jännityselokuvan pääosissa ovat Uma Thurman ja Steve Buscemi. Kiss Daddy Goodnight on Uma Thurmanin ensimmäinen elokuva.
Huemer myös laati elokuvan käsikirjoituksen Michael Gabrieli kanssa. Kiss Daddy Goodnight sai ensimmäisen ensi-iltansa 29. lokakuuta vuonna 1987 American Film Instituten independent-elokuvien elokuvajuhlassa. Virallinen ensi-ilta oli 20. toukokuuta vuonna 1988.
Kiss Daddy Goodnight julkaistiin ensimmäisen kerran DVD:lle vuonna 2003.
Juoni

Laura (Uma Thurman) on malli, joka ansaitsee lisätuloja viettelemällä miehiä ja varastamalla heidän rahansa. Sitten Laura sekaantuu väärään mieheen...
Näyttelijät

| 0 | 1 | 2 |
| --- | --- | --- |
|  Uma Thurman  | … |  Laura   |
|  Steve Buscemi  | … |  Johnny   |
|  Paul Dillon  | … |  Sid   |
|  Paul Richards  | … |  William Tilden   |
|  Annabelle Gurwitch  | … |  Sue   |
Aiheesta muualla

Kiss Daddy Goodnight Internet Movie Databasessa (englanniksi)
Kiss Daddy Goodnight AllMoviessa. (englanniksi)
Kielisyöpä

Kielisyöpä ja punajäkälää.
Kielisyöpä (carcinoma linguae) on kielessä esiintyvä syöpä. Se on useissa maissa, myös Suomessa, suusyövän toiseksi yleisin muoto huulisyövän jälkeen. Kielisyövässä kielen pintarakenteen muutosta edeltää tavallisesti kielen limakalvon valkotäpläisyys (leukoplakia). Vain noin 52 prosenttia kielisyöpään sairastuneista on elossa vielä viiden vuoden kuluttua diagnoosin saamisesta. Kielisyöpä on alkuvaiheessa lähes oireeton. Kielisyöpää hoidetaan leikkauksella, sädehoidolla ja sytostaattisesti. Tupakointi ja runsas alkoholinkäyttö lisäävät suusyövän riskin kuusinkertaiseksi. Myös seksitaudit lisävät kielisyövän riskiä. Lisäksi runsaasti rautaa, nitraattia, nitriittiä tai omega 6-rasvahappoja sisältävän sekä paistetun ruoan on havaittu lisäävän kielisyövän riskiä kun taas vihannesten ja hedelmien erittäin runsaan kulutuksen on havaittu vähentävän sitä. Oranssit hedelmät muodostavat tästä kuitenkin poikkeuksen.
Kaksikymmenluvulla on havaittu kielisyövän yleistyneen etenkin keski-ikäisillä naisilla, joilla ei ole ollut seksitauteja, tupakointia tai runsasta alkoholinkäyttöä. Alkoholipitoisen suuveden käytön on kuitenkin havaittu myös lisäävän kielisyövän riskiä.
Hoito

Kielisyövän kirurgisessa hoidossa käytettävää kielen poistoa kutsutaan glossektomiaksi. Osittainen kielen poisto on hemiglossektomia.
Aiheesta muualla

Terveyskirjasto: Kielisyöpä
Tohtori: Kielisyöpä, carcinoma linguae
Mayo Clinic: Tongue cancer (englanniksi)
Kaukuunlampi

| Kaukuunlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°41′19″N, 25°34′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskupuro:  Piippupuro Pyhäjärveen 
Järvinumero:  14.681.1.004
Mittaustietoja
Pinnankorkeus:  120,7 m  
Pituus:  1,7 km  
Leveys:  260 m  
Rantaviiva:  3,938 km  
Pinta-ala:  21,183 ha  
Tilavuus:  0,0007703 km³ 
Keskisyvyys:  3,64 m  
Suurin syvyys:  9,9 m  
Saaria:  ei saaria 
 fiKaukuunlampi 
Kaukuunlampi  on Keski-Suomessa Äänekoskella  Järvenpään lähellä sijaitseva lampi.
Maantietoa

Lampi on 1,7 kilometriä pitkä, 260 metriä leveä, ja sen pinta-ala on 21 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 770 300 kuutiometriä. Sen keskisyvyys on 3,6 metriä ja suurin syvyys on 9,9 metriä. Sen rantaviivan pituus on 3,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Pyhäjärven lähialueeseen (14.681) se kuuluu. Lammen vedenpinnan korkeus on 120,7 metriä mpy.
Pohjolanpunasimppu

| Pohjolanpunasimppu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Heimo::  Korusimput Sebastidae
Alaheimo::  Sebastinae
Suku::  Punasimput Sebastes
Laji::  mentella
Kaksiosainen nimi
 Sebastes mentella  Travin, 1951 
Synonyymit
 Sebastichthys mentella (Travin, 1951) 
Katso myös
   Pohjolanpunasimppu Wikispeciesissä   Pohjolanpunasimppu Commonsissa 
Infobox OKNimi-testi OKIUCN-testi OK: 
Pohjolanpunasimppu (Sebastes mentella) on korusimppujen (Sebastidae) heimoon ja punasimppujen (Sebastes) sukuun kuuluva syvissä merivesissä elävä kalalaji.
Koko ja ulkonäkö

Pohjolanpunasimppu voi kasvaa maksimissaan 77,5 senttimetrin mittaiseksi. Sen ruumis on tukeva ja melko korkea etenkin rinta- ja vatsaevien kohdalla. Väritykseltään se on lähes kokonaan kirkkaanpunainen. Pohjolanpunasimppu on kauttaaltaan kampasuomujen peitossa. Sen selkäevät ovat kasvaneet yhteen. Etuosassa on 14–16 piikkiruotoa ja takaosassa 13–17 haarautunutta nivelruotoa. Peräevässä on kolme piikkiruotoa ja 7–11 haarautunutta nivelruotoa. Muutoin hyvin samannäköisestä punasimpusta (Sebastes norvegicus) laji eroaa leuassaan olevan luisen ulokkeensa, suhteessa suurempien silmiensä sekä vaaleamman värityksensä ansiosta.
Levinneisyys ja elinympäristö

Pohjolanpunasimppua tavataan Atlantin valtameren pohjoisosassa Baffininlahdelta Nova Scotiaan ja Islantiin, Grönlantiin ja Färsaarille sekä Lofooteilta Norjanmereen, Huippuvuorille ja Barentsinmereen asti. Sen levinneisyys on siis hieman punasimppua pohjoisempi. Lajia tavataan vapaassa vedessä 300–500 metrin syvyydessä vedenpinnasta.
Ravinto ja elintavat

Pohjolanpunasimpun ravintoa ovat krilliäyriäiset, katkat, pääjalkaiset, nuolimadot ja muut pienet kalalajit. Se saavuttaa sukukypsyyden yleensä 8–10 vuoden iässä, mutta joskus vasta myöhemmin. Kutu tapahtuu helmi-maaliskuussa. Mätimunat ovat noin 1,5 millimetrin mittaisia, niitä on emokalan koosta riippuen 18 000–150 000 kappaletta ja ne kuoriutuvat kahden kuukauden kuluessa 6–8 millimetrin mittaisina poikasina. Pohjolanpunasimpun tiedetään voivan elää jopa 75 vuoden ikäiseksi.
Pohjolanpunasimpun otoliitit.
Kemijärven moottorikelkka- ja sahamuseo

| Kemijärven moottorikelkka- ja sahamuseo |
| --- | --- |
Tyyppi:  Paikallismuseo, museo 
Osoite:  Varastotie 11, 98100 Kemijärvi  
Sijainti:  Kemijärvi 
Kotisivut:  moottorikelkkamuseo.fi 
Koordinaatit:  66°43′19″N, 27°24′22″E
 fiKemijärven moottorikelkka- ja sahamuseo 
  
Kemijärven moottorikelkka- ja sahamuseossa on esillä yli 200 vanhaa moottorikelkkaa sekä lähes 500 moottorisahaa. Esillä on mm. ensimmäinen Suomeen ostettu tehdasvalmisteinen moottorikelkka Ski-Doo vuodelta 1961. Museon omistaa Kemijärven Moottorikerho ry ja museo on avoinna sopimuksen mukaan.
Gab

| Gab |
| --- | --- |

Verkkosivusto:  https://gab.com/
Kaupallinen:  kyllä
Tyyppi:  sosiaalinen media
Kehittäjä:  Andrew Torba Ekrem Büyükkaya
Avattu:  2017
Nykyinen tila:  aktiivinen
Gab on sosiaalisen median palvelu, jonka perustivat Andrew Torba ja Ekrem Büyükkaya. Palvelu avattiin julkiseksi toukokuussa 2017. Palvelua on markkinoitu sananvapauteen keskittyvänä ja sitä on kuvattu Twitterin ja Redditin hybridiksi ja Twitteristä poistetun alt-rightin turvasatamaksi.
Historia

Palvelu avattiin julkiseksi toukokuussa 2017.
Gab yritettiin saada poistettua verkosta lokakuun 2018 Pittsburghin synagogaiskun jälkeen. Ampuja oli ollut Gabin käyttäjä ja postannut muslimivastaisen viestin palveluun ennen ampumista. Tämän jälkeen palvelun nimipalvelun tarjoaja, palvelinalustan tarjoaja ja maksupalvelut katkaisivat yhteytensä palveluun. Gab hävisi tämän jälkeen verkosta yli viikoksi. Palvelu kuitenkin selvisi ja siirtyi hajautettuun palvelinalustaan.
Syksyllä 2018 runsas määrä brasilialaisia presidentti Jair Bolsonaron kannattajia liittyi sivustolle Facebookin suljettua palvelustaan oikeistoryhmän Vapaan Brasilian liike sivut ja Twitterin alettua rajoittaa ja sulkea Brasilian oikeiston tunnuksia.
Gab kasvoi voimakkaasti vuoden 2019 alkupuolella, jolloin käyttäjien määrä kasvoi 180 %. Perustaja Andrew Torban mukaan Gabissa oli 1,8 miljoonaa eri käyttäjää kuukaudessa elokuun alussa 2019.
Dissenter

Helmikuussa 2019 Gab julkaisi Dissenter-selainlaajennuksen. Sen avulla Gabin tunnuksilla voi kommentoida mitä tahansa verkkosivua. Kommentit näkyvät muille laajennuksen käyttäjille. Toukokuussa 2019 Google ja Mozilla poistivat laajennuksen sovelluskaupoistaan.
GabTV

Gab avasi videonjakopalvelun GabTV joulukuussa 2020.
Kekkonen-toppen

Kekkonen-toppen
| --- | --- |
Sijainti:  Norrbottenin lääni,  Ruotsi
Vuoristo:  Skandit
Korkeus merenpinnasta:  1 481 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kekkonen-toppen on Pohjois-Ruotsissa lähellä Kebnekaisea sijaitseva tunturinhuippu. Huippu on 1 481 metriä korkea.
Kekkonen-toppen on nimetty Suomen tasavallan presidentin Urho Kekkosen mukaan. Lähistöllä moottorikelkkailemassa vuonna 1971 ollut Kekkonen tuli kysyneeksi huipun nimeä. Kun kukaan ei tiennyt nimeä, seurueeseen kuulunut Norrbottenin läänin maaherra Ragnar Lassinantti keksi ja ajoi huipun nimeksi Kekkonen-toppen.
Kekkonen-toppen on Ruotsissa ainoa poliitikon mukaan nimetty luontokohde. Ruotsin maanmittauslaitos Lantmäteriet käyttää kohdetta esimerkkinä siitä, kuinka luontokohteita ei saa nimetä. Nykyisin laki estää vastaavan nimeämisen.
Suomessa ei ole Kekkosen mukaan nimettyjä luontokohteita, mutta vuonna 1983 perustettu kansallispuisto on nimetty Urho Kekkosen kansallispuistoksi.
Aiheesta muualla

Kekkonen-toppen Eniron karttapalvelussa
R.E.X. Records

| R> E.X. Records |
| --- | --- |
Yritysmuoto:  levy-yhtiö
Perustettu:  1987
Kotipaikka:  Yhdysvallat
Toimiala:  musiikki
Infobox OKNimi-testi OK: 
R.E.X. Records oli itsenäinen levy-yhtiö, joka toimi 1980-luvun lopulta lähtien, kunnes ajautui taloudellisiin vaikeuksiin vuonna 1995.
Yhtiö oli erityisen aktiivinen kristillisen metallimusiikin parissa, vaikka sen tiettyjen yhtyeiden kuten Circle of Dustin tuotantoa myytiin erityisesti maallisissa levykaupoissa. Tytäryhtiöitä olivat Storyville Records ja Street Level Records, jotka perusti Randy Stonehill.
Diamante Music Group jakeli yhtiön levyjä kristillisillä markkinoilla vuoteen 1994 saakka, kunnes jakelija vaihdettiin Light Distributioniin, jonka omisti Platinum Entertainment. Valtavirran markkinoilla yhtiön tuotantoa jakeli R.E.D., jonka omisti Relativity Records.
R.E.X. Recordsin entinen työntekijä Alex Parker perusti Flying Tart -yhtiön vuonna 1990.
Merkittäviä artisteja

| 0 | 1 | 2 | 3 |
| --- | --- | --- | --- |
|  Argyle Park  Believer  Circle of Dust  The Choir  Code of Ethics  Crashdog  |  Crimson Thorn  Fleming & John  Four Living Creatures  Haven  Hot Pink Turtle  The Lead  |  Leaderdogs for the Blind  Living Sacrifice  Randy Rose  Mercy Rule  Paramaecium  Passafist  |  Sacrament  Six Feet Deep  Sixpence None the Richer  Sweet Nectar  The Throes |
Aiheesta muualla

Circle of Dust -yhtyeen Klaytonin haastattelu koskien R.E.X. Recordsia (Arkistoitu – Internet Archive) (englanniksi)
RN Marsala

| RN Marsala |
| --- | --- |

Aluksen vaiheet
Rakentaja:  Regio Cantiere di Castellammare di Stabia, Castellammare di Stabia
Kölinlasku:  15. helmikuuta 1911
Laskettu vesille:  24. maaliskuuta 1912
Palveluskäyttöön:  4. elokuuta 1914
Poistui palveluskäytöstä:  27. marraskuuta 1927
Tekniset tiedot
Uppouma:  3 575 t (standardi) 4 141 t (kuormattu)
Pituus:  140,3 m
Leveys:  13,0 m
Syväys:  4,1 m
Koneteho:  22 500 shp (suunniteltu)
Nopeus:  26,82 solmua
Miehistöä:  296
Aseistus
Aseistus:  6 × 120 mm/50 tykkiä 6 × 76 mm/50 tykkiä 2 × 450 mm torpedoputkea 200 × miinaa
RN Marsala (ital. Regia Nave Marsala) oli Italian kuninkaallisen laivaston vuonna 1914 palvelukseen otettu Nino Bixio -luokan tiedusteluristeilijä.
Valmistus

Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 15. helmikuuta 1911. Alus laskettiin vesille 24. maaliskuuta 1912 ja liitettiin laivastoon 4. elokuuta 1914.
Palvelus

Alus poistettiin alusluettelosta 27. marraskuuta 1927.
Kekkonen (Ruovesi)

Kekkosen kylän nimikyltti yhdystie 3383:n varrella.
Kekkonen on Ruoveden kylä, joka sijaitsee kunnan eteläosassa Paloveden Kekkoslahden rannalla. Sen halki kulkee Kekkosen ja Muroleen välinen yhdystie 3383.
Kekkonen on saanut nimensä 1500-luvun puolivälissä Savon Kangasniemeltä Ruovedelle muuttaneesta Juho Laurinpoika Kekkosesta, joka toimi Ruoveden ensimmäisenä nimismiehenä sekä omisti Haukkaniemessä sijainneen ratsutilan ja isännöi kylässä toiminutta kestikievaria.
Kylässä on aikoinaan toiminut muun muassa kansakoulu. Viiden kilometrin päässä Muroleessa toiminut Muroleen-Kekkosen koulu lakkautettiin vuonna 2008.
Yhdystie 3383:n varrella on Helsingin Ruovesi-Seuran vuonna 1951 pystyttämä Ruoveden varhaisen asutuksen muistokivi.
Aiheesta muualla

Kuvia tai muita tiedostoja aiheesta Kekkonen (Ruovesi) Wikimedia Commonsissa
RN Muzio Attendolo (1934)

| RN Muzio Attendolo |
| --- | --- |


Aluksen vaiheet
Rakentaja:  Cantieri Riuniti dell'Adriatico, Trieste
Kölinlasku:  10. huhtikuuta 1931
Laskettu vesille:  9. syyskuuta 1934
Palveluskäyttöön:  7. elokuuta 1935
Poistui palveluskäytöstä:  upotettu 4. joulukuuta 1942 Napolin satamaan
Tekniset tiedot
Uppouma:  7 523 t (standardi) 8 994 t (kuormattu)
Pituus:  182,2 m
Leveys:  16,6 m
Syväys:  5,6 m
Koneteho:  106 000 hv (79 MW)
Nopeus:  37 solmua (69 km/h)
Miehistöä:  578
Aseistus
Aseistus:  8 x 152 mm tykkiä kaksoistorneissa 6 x 100 mm tykkiä kaksoistorneissa 8 x 37 mm/L53 ilmatorjuntatykkiä 8 x 13,2 mm ilmatorjuntakonekivääriä 4 x 533 mm torpedoputkea 2 x lentokonetta
RN Muzio Attendolo (ital. Regia Nave Muzio Attendolo) oli Italian kuninkaallisen laivaston Montecuccoli-luokan kevyt risteilijä toisessa maailmansodassa. Yhdysvaltain maavoimien lentojoukkojen lentokoneet upottivat 4. joulukuuta 1942 aluksen Napolin satamaan. Hylky nostettiin sodan päätyttyä, mutta se todettiin korjauskelvottomaksi ja romutettiin.
Valmistus

Alus tilattiin Triestestä Cantieri Riuniti dell'Adriaticolta, missä köli laskettiin 10. huhtikuuta 1931. Alus laskettiin vesille 9. syyskuuta 1934 ja valmistui 7. elokuuta 1935.
Palvelus

Koeajojen päätyttyä 6. syyskuuta 1933 alus liitettiin 2. laivueen 7. risteilijäviirikköön, jossa se edelleen oli toisen maailmansodan alkaessa. Se suojasi saattueita sekä osallistui viirikkönsä mukana Calabrian taisteluun. Se siirrettiin 3. joulukuuta suojaamaan Albaniaan matkanneita saattueita ja 9. joulukuuta alus liitettiin 8. risteilijäviirikköön.
Alus kuljetti 23. joulukuuta kolme mustapaitapataljoonaa Valonaan. Se palasi 9. helmikuuta 1941 7. risteilijäviirikköön, jonka mukana alus teki miinoitusmatkoja muun muassa huhtikuussa Cape Bonin, kesäkuussa Tripolin edustalle ja heinäkuussa Sisilian kapeikkoon. Se liitettiin 21. elokuuta uudelleen 8. risteilijäviirikköön, jonka mukana se yritti 22.-28. elokuuta estää liittoutuneiden operaation Mincemeatin toteuttamisen sekä syyskuussa operaatio Halberdin estämiseen.
Muzio Attendolo siirrettiin 3. lokakuuta jälleen takaisin 7. risteilijäviirikköön suojaamaan Pohjois-Afrikkaan matkanneita saattueita. Tässä tehtävässä ollessaan se osallistui ensimmäiseen Syrtin lahden taisteluun. Alus jatkoi 1942 samoissa tehtävissä, kunnes osallistuessaan elokuussa operaatio Pedestalin torjuntaan siihen osui Britannian kuninkaallisen laivaston sukellusveneen HMS Uprightin laukaisema torpedo Aeolian saaristossa. Osuma katkaisi aluksen keulan, mutta siitä huolimatta se kykeni palaamaan Messinaan.
Alukselle tehtiin tarvittavat tilapäiskorjaukset, jotta se kyettiin siirtämään Napoliin. Alus siirrettiin 6. syyskuuta telakalle, missä se tuhoutui 4. joulukuuta Yhdysvaltain ilmahyökkäyksessä.  Hylky nostettiin sodan päätyttyä, jolloin suunnitelmana oli korjata se ilmatorjuntaristeilijäksi. Suunnitelmasta kuitenkin luovuttiin ja hylky romutettiin.